Ophrygonius

Ophrygonius er en slekt av biller som lever i død ved. De tilhører gruppen skarabider (Scarabaeoidea).


== Utseende ==
Middelsstore, langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med kraftige punktrader.


== Levevis ==
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.


== Utbredelse ==
Slekten er utbredt i Sørøst-Asia, fra India i vest til Java i øst.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Macrolininae
Slekten Ophrygonius Zang, 1904
Ophrygonius aequalis Gravely, 1918
Ophrygonius aequidens (Gravely, 1914)
Ophrygonius birmanicus Gravely, 1914
Ophrygonius bleuzeni Boucher, 1993
Ophrygonius boxeri Boucher, 1993
Ophrygonius cantori (Percheron, 1844)
Ophrygonius chinensis Endrödi, 1955
Ophrygonius convexifrons (Zang, 1904)
Ophrygonius emas (Iwase, 1998)
Ophrygonius ferreri Boucher, 1993
Ophrygonius griveaui Boucher, 1993
Ophrygonius hirtimarginalis (Iwase, 1993)
Ophrygonius inaequalis (Burmeister, 1847)
Ophrygonius indicus (Stoliczka, 1873)
Ophrygonius inopinus Boucher, 1997
Ophrygonius jacquesi (Boucher, 1993)
Ophrygonius javensis Gravely, 1918
Ophrygonius koni Boucher, 1995
Ophrygonius lacroixi Boucher, 1993
Ophrygonius longiruga Boucher, 1993
Ophrygonius megatarsi Boucher & Kon, 1999
Ophrygonius minor (Gravely, 1914)
Ophrygonius neelgherriensis (Percheron, 1841)
Ophrygonius planus Iwase, 1995
Ophrygonius pseudaequidens Boucher, 1995
Ophrygonius rajanus Doesburg, 1941
Ophrygonius singapurae Gravely, 1914
Ophrygonius stenibarbis Boucher, 1995
Ophrygonius tanae Boucher, 1993
Ophrygonius tuberculosus Boucher & Kon, 1999
Ophrygonius tuberculus Boucher, 1995
Ophrygonius uedai Kon & Johki, 1991


== Eksterne lenker ==
Oversikt over artene
(en) Ophrygonius i Global Biodiversity Information Facility 
(en) Ophrygonius hos NCBI 
Ophrygonius – detaljert informasjon på Wikispecies